Հանես Սիգուրդսոն

**Հանես Թորստեյն Սիգուրդսոն** (,), իսլանդացի ֆուտբոլային մարզիչ, նախկինում՝ ֆուտբոլիստ, հարձակվող։ Գերմանական «Վակեր» ակումբի գլխավոր մարզիչ: Հանդես է եկել Իսլանդիայի ազգային հավաքականում։

## Կարիերա
### Ակումբային
Պրոֆեսիոնալ կարիերան սկսել է իսլանդական «Հաբնարֆյորդյուր» ակումբում։ 2001 թվականին նրա կազմում խաղացել է 11 խաղ և խփել է մեկ գոլ՝ նվաճելով Իսլանդիայի առաջնության բրոնզե մեդալները և հասել լիգայի գավաթի եզրափակիչ։ Այնուհետև հանդես է եկել նորվեգական «Վիկինգում» և անգլիական «Սթոք Սիթիում»։ 2006 թվականի օգոստոսին պայմանագիր է կնքել Դանիայի ֆուտբոլի առաջնության «Բրոնդբյու» ակումբի հետ։ Առաջնությունում նորամուտն է նշել սեպտեմբերի 9-ին «Օլբորգի» հետ խաղում՝ խաղադաշտ դուրս գալով առաջին րոպեներից: Սեպտեմբերի 24-ին խփել է առաջին գնդակը Դանիայում՝ 16-րդ րոպեին բացելով հաշիվը «Օդենսեի» հետ խաղում: «Բրոնդբյուի» կազմում մասնակցել է 9 հանդիպման, որոնցում աչքի է ընկել 2 անգամ, որից հետո վերադարձել է նորվեգական «Վիկինգ», որի հետ 2007 թվականին նվաճել է Նորվեգիայի ֆուտբոլի առաջնության բրոնզե մեդալները: 2008 թվականի մարտին տեղափոխվել է Շվեդիայի առաջնություն՝ պայմանագիր կնքելով «Սունդսվալի» հետ: Ապրիլի 7-ին «Համարբյուի» հետ նորամուտի խաղում երկու գոլ է խփել, սակայն դա չի փրկել իր թիմին 3:5 հաշվով պարտությունից: Մրցաշրջանի արդյունքներով «Սունդսվալը» զբաղեցրել է տասնհինգերորդ տեղը և ուղղակիորեն անցել է Սուպերէթան: 2010 թվականի վերջին Հանեսը հեռացել է շվեդական ակումբից՝ վերադառնալով հարազատ «Հաբնարֆյորդյուր»։ Հուլիսի կեսերին փորձաշրջան է անցել Նալչիկի «Սպարտակում», որի հետ, ի վերջո, պայմանագիր է կնքել: Օգոստոսի 21-ին Մոսկվայի «Սպարտակի» հետ խաղում նորամուտն է նշել Ռուսաստանի առաջնությունում՝ Սերգեյ Պիլիպչուկի փոխարեն դուրս գալով 74-րդ րոպեին: Թիմից հեռացել է 2011 թվականի դեկտեմբերին: 2012 թվականի փետրվարին պայմանագիր է կնքել Ղազախստանի «Ատիրաու» ակումբի հետ:

### Հավաքականներում
Հանդես է եկել Իսլանդիայի բոլոր տարիքի պատանեկան և երիտասարդական հավաքականներում: Պատանեկան հավաքականների կազմում մասնակցել է 2000 թվականին Իսրայելում կայանալիք Եվրոպայի պատանեկան առաջնության և 2002 թվականին Նորվեգիայում կայանալիք որակավորման խաղերին: 2001 թվականի հոկտեմբերի 11-ին Անդորրայի հետ խաղում Հաննեսը աչքի է ընկել հեթ-տրիկով: Երիտասարդական հավաքականում նորամուտն է նշել 2002 թվականի օգոստոսի 21-ին Ֆրանսիայի հասակակիցների հետ ընկերական խաղում: 2005 թվականի մարտի 30-ին տեղի է ունեցել Սիգուրդսոնի նորամուտը ազգային հավաքականում։ Պադուայում իտալացիների հետ ընկերական խաղում 86-րդ րոպեին խաղադաշտ է դուրս եկել Օլաֆուր Սկուլասոնի փոխարեն: Նույն թվականի հոկտեմբերի 7-ին Լեհաստանի հավաքականի հետ ընկերական խաղի 38-րդ րոպեին խփել է իր առաջին և միակ գնդակը Իսլանդիայի հավաքականի կազմում:

## Ձեռքբերումներ
 Իսլանդիա
* Իսլանդիայի առաջնության բրոնզե մեդալակիր՝ 2001 
* Իսլանդիայի լիգայի գավաթի եզրափակչի մասնակից՝ 2001

 Նորվեգիա
* Նորվեգիայի ֆուտբոլի առաջնության բրոնզե մեդալակիր՝ 2007

## Հանդիպումներ ազգային հավաքականում

## Ծանոթագրություններ

## Արտաքին հղումներ
* 
* Профиль игрока на сайте KSI
* 
* 
* 
* 
 
Կատեգորիա:Անգլիական ֆուտբոլի լիգայի խաղացողներ
Կատեգորիա:Բրոնդբյուի ֆուտբոլիստներ
Կատեգորիա:Իսլանդացի ֆուտբոլիստներ
Կատեգորիա:Իսլանդիայի հավաքականի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սթոք Սիթիի ֆուտբոլիստներ
Կատեգորիա:Սպարտակ Նալչիկի ֆուտբոլիստներ
Կատեգորիա:Վիկինգի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ